PSG พุ่ง 18% ลุ้นปีนี้ “เทิร์นอะราวด์” ทยอยรับรู้ “เหมืองถ่านหิน” สปป.ลาว 8.9 พันลบ.
PSG พุ่งแรง 18% ลุ้นปีนี้ “เทิร์นอะราวด์” ทยอยรับรู้รายได้จากงานก่อสร้าง “เหมืองถ่านหิน” สปป.ลาว จำนวน 8.9 พันลบ.
PSG พุ่งแรง 16% ลุ้นปีนี้ “เทิร์นอะราวด์” ทยอยรับรู้รายได้จากงานก่อสร้าง “เหมืองถ่านหิน” สปป.ลาว จำนวน 8.9 พันลบ.
30 มี.ค. 2565

ผู้สื่อข่าวรายงานว่า วันนี้ (30 มี.ค. 2565) ราคาหุ้น บริษัท พีเอสจี คอร์ปอเรชั่น จำกัด (มหาชน) หรือ PSG ณ เวลา 12:22 น. อยู่ที่ระดับ 1.14 บาท บวกไป 0.17 บาท หรือขึ้นไป 17.53% โดยทำจุดสูงสุดที่ 1.15 บาท และทำจุดต่ำสุดที่ 0.97 บาท ด้วยมูลค่าการซื้อขาย 327.70 ล้านบาท

สำหรับราคาหุ้น PSG ปรับตัวขึ้น อนึ่งแหล่งข่าวจากตลาดทุนกล่าวว่าจบช่วงไตรมาส 1/2565 ก็ต้องจับตาว่าผลประกอบการสามารถพลิกกลับมามีกำไรสุทธิได้ตามประเมินหรือไม่จากส่วนของการทยอยรับรู้รายได้จากงานก่อสร้างเหมืองถ่านหินที่ สปป.ลาว  ขณะเดียวกันเชื่อว่าปี 2565 ผลประกอบการกลับมาเทิร์นอะราวด์อย่างแน่นอน
โดยหลังจากช่วงต้นปีบริษัทได้แจ้งผ่านสารสนเทศผ่านตลาดหลักทรัพย์ฯ ว่าบริษัทได้รับการคัดเลือกให้เป็นผู้ชนะการประมูลงานก่อสร้างโครงการ XPPL Expansion Phase 1 ของ Xekong Power Plant Company Limited มูลค่าโครงการ USD 263,955,452.33 (รวมภาษีมูลค่าเพิ่ม) หรือเทียบเท่ากับประมาณ 8,895.30 ล้านบาท เพื่อรับสิทธิในการดำเนินงานก่อสร้าง (Turnkey Construction) รองรับการขยายกำลังการผลิตถ่านหิน จากขนาดประมาณ 2.94 ล้านตันต่อปี เป็นขนาด 15 ล้านตันต่อปีที่จังหวัด เซกอง ประเทศสาธารณรัฐประชาธิปไตยประชาชนลาว ระยะเวลาดำเนินงานประมาณ 32 เดือน